次韻登蘇仙絕頂
作者：釋德洪
朝代：宋

paragraphs: 平生合腰萬丁带，誰使天涯宿溪瀨。
曉驅部曲上香山，路人如堵看飛蓋。
桂環卷舌嘯雲煙，右轄風流是謫仙。
輞川草樹入畫圖，此風頽落今追還。
散髪巖阿聊一快，世議從來嗟迫隘。
爲君戲語敵山光，棘句鈎章窮嶮怪。
詩成便覺王公輕，整頓道山歸去情。
子廉未必山林見，市人中有安期生。